《田父招饮不赴》
宋代·谢薖

万钱供食如嚼蜡，百壶载酒如饮水。要知自古穷达人，脱略世味皆如此。

经旬不逢南邻伴，曲肱聊寄北窗底。田父剥喙扣我门，颇应昨夜灯花喜。

殷勤揽衣谢父老，陶令爱酒今朝止。伏雌可杀葵可羹，他日薄饭招邻里。

吾君恭俭似文帝，勿为酒醪伤谷米。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。